# Filtres de bloqueig publicitari

Al &konqueror; AdBlock es pot configurar per a substituir o eliminar imatges o marcs de les pàgines web que coincideixin amb una sèrie de filtres.

L'opció Habilita els filtres habilita o deshabilita l'ús de filtres.

Si està habilitada l'opció Oculta les imatges filtrades les imatges blocades seran eliminades per complet de la pàgina i l'espai serà recuperat. Si l'opció està deshabilitada, aleshores el seu espai restarà ple -es manté el format de la pàgina-.

Filtre manual

- La part principal d'aquesta pestanya és una llista dels URL que es compararan amb les imatges i noms dels marcs per a decidir accions de filtratge. Es poden usar comodins en el nom del fitxer a l'estil de les expressions regulars.

  Useu la caixa d'edició Cerca sobre la caixa de llista per a filtrar entrades coincidents al vol.

  Cada filtre es pot expressar com una cadena que contengui un estil de fitxer que inclogui comodins (&pex;, http://www.site.com/ads/*) o com una expressió regular completa tancada entre parèntesis (&pex;, //(ads|dclk)\./).

  Qualsevol cadena de filtrar pot anar precedida de `@@` per a permetre (llista blanca) qualsevol &URL; coincident, que tindrà prioritat sobre qualsevol filtre de bloqueig (llista negra).

  La Importació i Exportació desa o llegeix la llista actual de filtres en un fitxer de text net. El fitxer comença amb una línia de capçalera `[AdBlock]`, llavors tots els filtres de tindran cadascun una línia separada. Les línies que comencin per una marca d'exclamació (`!`) es tractaran com a comentaris i es poden usar per clarificar o etiquetar un conjunt de filtres.

  Ressalteu una entrada de la llista per a canviar-la a la caixa d'edició o eliminar aquest element. Introduïu una cadena nova de filtre i afegiu-la a la llista utilitzant el botó Insereix.

Filtre automàtic

- Aquesta pestanya mostra una llista de noms i d'adreces &URL; amb entrades predefinides de filtre AdBlock. Per habilitar una entrada marqueu la caixa de selecció al costat del nom del filtre i ajusteu Interval d'actualització automàtica (per omissió 7 dies).

Si els filtres AdBlock estan habilitats, es mostrarà una icona a la part dreta de la barra d'estat. Utilitzeu un clic del &BDR; sobre aquesta icona per obrir el menú contextual amb les accions per mostrar tots els elements que es poden blocar en una pàgina web, i obriu aquest mòdul a &systemsettings; i deshabiliteu el bloqueig d'un lloc o pàgina de forma temporal.

Un clic amb el &BER; també mostra el diàleg amb tots els elements que es poden blocar a la pàgina web oberta. A partir d'aquest diàleg podreu afegir nous filtres directament sense necessitat d'obrir aquest mòdul a &systemsettings;.