# Estalvi de pantalla

Usant aquest mòdul, podreu escollir l'estalvi de pantalla, determinar quant de temps ha de passar per a que s'activi, i afegir o eliminar la protecció de contrasenya per al vostre estalvi de pantalla.

### Escollint l'estalvi de pantalla i configurant les seves opcions

Al llarg del costat esquerra hi ha una llista dels estalvis de pantalla disponibles. Podeu seleccionar-ne un simplement fent clic en el seu nom. Una vegada seleccionat, veureu una petita vista prèvia en el monitor de la dreta.

El monitor de vista prèvia us mostrarà un estalvi de pantalla a menor resolució que quan estiga activat. El qual es fa a propòsit, atès que molts detalls de l'estalvi de pantalla serien inintel·ligibles si s'escalen a mides molt petites.

Cada estalvi de pantalla té un conjunt d'opcions diferents. Fent clic a sobre d'Arranjament..., apareixerà un diàleg amb totes les opcions disponibles. En ajustar les opcions, la caixa de vista prèvia en el diàleg us mostrarà l'efecte aconseguit amb les preferències actuals.

Quan ja s'hagi finalitzat la configuració del vostre estalvi de pantalla, feu clic a Bé.

Fent clic a Cancel·la esborrareu qualsevol canvi que s'hagi fet en aquest diàleg i us retornarà al mòdul de l'estalvi de pantalla.

Per a la majoria d'estalvis de pantalla es mostra una descripció, drets d'autor i la informació d'aquest en el diàleg, per a altres heu de fer clic al botó Quant a per a llegir aquesta informació.

Quan considereu que teniu totes les opcions configurades tal com desitgeu, simplement feu clic a sobre de Prova per a engegar l'estalvi de pantalla exactament tal com hauria d'aparèixer.

### Configura el temps, prioritat i contrasenyes per a l'estalvi de pantalla.

A sota de la llista estalvi de pantalla hi ha una caixa de selecció Engega automàticament després de i una caixa incremental que determina el període d'inactivitat abans que l'estalvi de pantalla s'hauria d'engegar. En aquesta caixa hi podeu introduir qualsevol número positiu de minuts.

A sota hi ha una caixa de selecció anomenada com a Cal contrasenya després de. Si està marcada, després del temps a la caixa incremental haureu de prémer una tecla o fer clic amb el botó del ratolí per a finalitzar l'estalvi de pantalla, així com introduir una contrasenya. La contrasenya usada és la mateixa que useu per accedir a la vostra màquina. Si no estigués marcada, no es requerirà la contrasenya.

Si us agradaria tenir alguns estris interactius, com notes o un reproductor amb l'estalvi de pantalla bloquejat, habiliteu Permet estris en l'estalvi de pantalla i feu clic al botó Configura els estris... per a triar els vostres estris preferits.

### Usa un estalvi de pantalla que no és del &kde;

El &kde; no impedeix el funcionament d'altres estalvis de pantalla. Per a usar un estalvi de pantalla diferent, tal com xscreensaver, simplement deshabiliteu l'estalvi de pantalla del &kde; i configureu el vostre altre estalvi de pantalla manualment.

### Elimina i restaura un estalvi de pantalla del vostre sistema

Si voleu eliminar un estalvi de pantalla de la llista en aquest mòdul de l'&systemsettings;, necessitareu reanomenar un fitxer al vostre sistema.

Treballar com a usuari `root` és una situació potencialment perillosa. Tot i que improbable, és possible malmetre permanentment el sistema mentre treballa com a root.

Tingueu molta cura amb el següent conjunt de directives

Per a eliminar un estalvi de pantalla, introduïu les ordres següents:

    bash$ cd
    $KDEDIR/kde4/services/ScreenSavers
    bash$ ls

Això us proporcionarà una llista de fitxers. Notareu similituds entre alguns noms de fitxer i els de l'estalvi de pantalla que desitgeu eliminar. Simplement reanomeneu el fitxer de l'escriptori amb un nom similar a un nom que no finalitzi en desktop.

Exemple:

    bash$ cd
    $KDEDIR/share/kde4/services/ScreenSavers
    bash$ mv krandom.desktop krandom.backup

Eliminarà l'estalvi de pantalla «Aleatori» de la llista.

Haureu de tancar totalment l'&systemsettings; i reiniciar-lo abans que es vegin els canvis.

Per a restaurar l'estalvi de pantalla desactivat, simplement reanomeneu el fitxer al seu nom original:

    bash$ cd
    $KDEDIR/share/kde4/services/ScreenSavers
    bash$ mv krandom.backup krandom.desktop

Reinicieu l'&systemsettings;, i l'estalvi de pantalla estarà altra vegada a la llista.

### Opcions avançades: Període de gràcia

Hi ha un període de gràcia de cinc segons després que comenci a funcionar l'estalvi de pantalla fins que es requereixi una contrasenya, fins i tot encara que Cal contrasenya estigui seleccionat.

Si bloquegeu l'escriptori manualment, fent clic a la icona del cadenat en el plafó del &kde;, no hi haurà tal període de gràcia.

Per a modificar la configuració del període de gràcia és necessari que editeu manualment el fitxer de configuració. De la següent manera:

`$` `cd `~/.kde/share/config``

Ara, usant un editor de text (l'exemple usa &kate;, l'editor de text del &kde;), carregueu el fitxer `kscreensaverrc`.

`$` `kate `kscreensaverrc``

Cerqueu al fitxer qualsevol entrada titulada LockGrace.

Si l'entrada existeix, podeu editar el seu valor.

    LockGrace=3000

El valor de l'entrada representa la duració del període de gràcia en mil·lisegons. Un valor de 3000 canviaria el període de gràcia a 3 segons. Podeu establir el valor a qualsevol número entre 0 (cap període de gràcia) i 300000 (5 minuts).

Si l'entrada no existeix, simplement afegiu-la al final de la secció.

Qualsevol canvi en el fitxer de configuració tindrà un efecte immediat.