# Data i hora

Podeu usar aquest mòdul per a modificar la data i hora del sistema, usant una convenient interfície gràfica.

Atès que aquests valors no només us afectaran com a usuari, sinó a tot el sistema, haureu de tenir accessos d'administrador del sistema (`root`) per a canviar la data i l'hora del sistema. Si no teniu aquest nivell d'accés, aquest mòdul tan sols us mostrarà els valors actuals i no podreu desar els canvis.

### La pestanya Data i hora

Si marqueu Estableix la data i l'hora automàticament sereu capaç de seleccionar un Servidor d'hora en el menú desplegable i tots els altres valors en aquest diàleg restaran deshabilitats.

Les aplicacions `rdate` o `ntpdate` s'utilitzen en aquest mòdul per obtenir la data i hora d'un servidor d'hora. Això succeeix quan accediu al &kde;, mentre esteu en línia o més tard, quan la connexió a Internet i l'accés als servidors d'hora sigui possible.

Ambdues aplicacions són simples clients NTP que ajusten el rellotge d'un sistema per a que coincideixi amb l'hora obtinguda per la comunicació amb un o més servidors NTP. Això no és suficient, si cal mantenir un rellotge de precisió durant un llarg termini de temps. Sí que ens serà d'utilitat per establir l'hora ocasionalment en màquines que no tenen accés a la xarxa a tota hora, com ara ordinadors portàtils.

Si no podeu usar un servidor d'hora, podeu establir la data usant la part baixa de la pestanya. Simplement escolliu el mes i l'any utilitzant els controls a la part superior del calendari i el dia del mes fent clic en el dia del calendari.

Utilitzeu els controls a la part inferior del calendari per a seleccionar la data actual, escriviu la data en la caixa d'edició o trieu la setmana de l'any a partir de la llista desplegable.

Podeu establir l'hora usant les caixes incrementals que hi ha a sota del rellotge analògic. També podeu entrar directament el valor.

L'hora està representada en el format de 24 hores. Si desitgeu el vostre sistema a les 8:00 PM, necessitareu establir la caixa incremental de l'hora a 20 (8 + 12). Si desitgeu establir l'hora del sistema a les 8:00 AM, haureu d'establir la mateixa caixa incremental al valor 8.

### La pestanya Zona horària

Per establir una nova zona horària, simplement seleccioneu-la a la llista.