# Memòria cau

Aquest mòdul us permetrà controlar la mida de la carpeta de la memòria cau local utilitzada pel &konqueror;. Noteu que cada compte d'usuari al vostre ordinador disposa d'una carpeta cau a part i que aquesta carpeta no està compartida amb d'altres navegadors web, com ara el &Netscape;.

L'emmagatzematge de còpies locals de les pàgines web que heu visitat li permet al &konqueror; carregar més ràpidament els seus continguts en les següents visites. De manera que, tan sols serà necessari recarregar els continguts des del lloc original si aquests han canviat des de la vostra última visita o si premeu el botó de refresca en el &konqueror;.

Si realment no desitgeu que s'emmagatzemi a l'ordinador cap de les pàgines visitades, podeu deshabilitar la memòria cau del disc del &konqueror; desseleccionant la caixa de selecció anomenada amb Usa la memòria cau.

Podeu configurar com d'agressiu haurà de ser el &konqueror; per a mantenir la memòria cau actualitzada. Mantén la memòria cau sincronitzada significa que el &konqueror; cercarà en la memòria cau per a tots els objectes, descarregant-los si no es troben allí i després mostrant l'element des de la memòria cau. Usa la memòria cau si és possible significa que el &konqueror; provarà la memòria cau i si l'element no està allí, el descarregarà per a mostrar-lo. Mode de navegació desconnectat significa que el &konqueror; provarà la memòria cau i si un element no està allí, no intentarà descarregar-lo des de la Internet.

Podeu controlar la mida màxima de la memòria cau introduint un número a la caixa de text anomenada com a Mida de la memòria cau del disc. Aquest serà l'espai en kilobytes del que disposarà la carpeta de la memòria cau. Si la memòria cau es fa molt gran, el &konqueror; n'esborrarà els fitxers més antics per a fer-hi espai.

Tot i això, és un valor mitjà i durant una sessió de navegació la memòria cau podria ser substancialment més gran.

En qualsevol moment podeu usar el botó Neteja la memòria cau per a buidar-la.