# Configuració de la impressora

## Introducció

El mòdul Configuració de la impressora a &systemsettings; us permet afegir i gestionar les impressores que utilitzen el servidor d'impressió &CUPS;, i configurar el servidor.

El Sistema d'impressió comú de &UNIX;, o &CUPS;, és un programari de servidor d'impressió desenvolupat per Apple, Inc. i utilitzat per la majoria de les distribucions modernes de &Linux; i altres sistemes basats en &UNIX;. Per obtenir més informació, visiteu el lloc web de &CUPS;.

## Afegir una impressora o classe nova

La majoria d'impressores USB són detectades i configurades automàticament per la miniaplicació d'impressió quan es connecta. ​​No cal anar-les afegint de forma manual.

Utilitzeu aquest mòdul només quan afegiu una impressora de xarxa, una impressora que utilitza un mètode de connexió local més antic com els ports paral·lels o sèrie, o quan USB falla en l'autodetecció.

Per afegir una impressora o una classe nova d'impressora (grup d'impressores), seleccioneu el node Impressora nova des del plafó de l'esquerra.

Impressora nova La finestra Impressora nova.

Afegint una impressora o classe nova

Aquí trobareu dues opcions:

### Impressora nova

Per afegir una impressora nova que està connectada al vostre ordinador local, xarxa domèstica o a Internet, seleccioneu el botó Impressora nova. S'obrirà una nova finestra des d'on podreu especificar la configuració de la impressora.

Escolliu el tipus de connexió que utilitza la impressora des del plafó de l'esquerra, a continuació, introduïu les dades requerides per al tipus de connexió al plafó dret i, a continuació, feu clic a Següent per continuar.

Estan disponibles els següents tipus de connexió:

AppSocket/HP JetDirect

- AppSocket i JetDirect són dues tecnologies similars que permeten a les impressores rebre treballs d'impressió a través d'una xarxa. Si la impressora o el servidor d'impressió és compatible amb aquestes tecnologies, podeu utilitzar aquesta opció per connectar-vos a la impressora.

  Caldrà que coneixeu la màquina i el port del servidor d'impressió a la xarxa per utilitzar aquest tipus de connexió.

Internet Printing Protocol

- El protocol d'impressió per Internet (Internet Printing Protocol - o IPP) permet enviar treballs d'impressió i gestionar treballs d'impressió en una xarxa local o la Internet. Hi ha tres entrades per IPP: HTTP segur (https), IPP insegur (ipp), i IPP segur (ipps).

  Caldrà que coneixeu la URI de la impressora per configurar aquest tipus de connexió.

Màquina o impressora LPD/LPR

- El dimoni d'impressió en línia (Line Printer Daemon - LPD) o impressió remota en línia (Line Printer Remote - LPR) és un protocol estàndard per accedir a les impressores en una xarxa que comunament s'utilitza pels antics servidors d'impressió de &UNIX; i continua estant suportat pels més nous com &CUPS;.

  Us caldrà conèixer la màquina del servidor d'impressió i el nom de la Cua que representa la impressora per tal d'utilitzar aquest tipus de connexió.

Altres

- Si cap dels tipus de connexió llistats és adequat per a la impressora que voleu afegir, podeu seleccionar aquest tipus de connexió i introduir qualsevol URI que sigui acceptat per &CUPS;.

Impressora nova La finestra entrada de l'URI de la impressora nova.

Introduint l'URI d'una impressora.

A la pàgina següent, podeu seleccionar el fabricant de la impressora de la llista proporcionada, o seleccionar una descripció d'impressora PostScript (Postscript Printer Description - PPD). A continuació, feu clic al botó Endavant.

Selecció del fabricant La finestra de selecció del fabricant de la impressora nova.

Seleccionant el fabricant de la impressora.

En la pàgina següent, podeu seleccionar el model de la impressora a l'esquerra, i seleccionar el controlador a utilitzar a la dreta. Si no coneixeu quin controlador utilitzar, escolliu el que acaba amb (recomanat), el qual serà seleccionat per omissió.

Seleccionar el model i el controlador La finestra de selecció del model i el controlador de la impressora nova.

Seleccionant el model i el controlador de la impressora.

Finalment, introduïu un nom per a la impressora al camp Nom de la impressora si voleu canviar el per omissió. Estan permesos tots els caràcters imprimibles excepte `/`, `#` i l'espai en blanc. Si voleu també podeu introduir la Descripció i Ubicació, però aquests camps són opcionals.

Feu clic al botó Bé per configurar la impressora.

Detalls de la impressora nova La finestra entrada dels detalls de la impressora nova.

Introduint els detalls quant a la impressora nova.

### Classe nova d'impressora

Per afegir una classe nova d'impressores que especifica un grup d'impressores per imprimir, feu clic al botó Classe nova d'impressora.

A la primera pàgina, hauríeu d'introduir un nom per a la classe en el camp Nom de la impressora. Estan permesos tots els caràcters imprimibles excepte `/`, `#` i l'espai en blanc. De manera opcional també podeu introduir la Descripció i la Ubicació. Després, feu clic a Endavant.

A la pàgina següent, veureu una llista d'impressores existents en la classe a l'esquerra, i totes les altres impressores configurades en el sistema a la dreta. Per afegir una impressora a la classe, seleccioneu-la des de la dreta i feu clic al botó Cursor esquerre. Per eliminar una impressora de la classe, seleccioneu-la des de l'esquerra i feu clic al botó Cursor dret.

Finalment, feu clic a Bé per crear la classe nova d'impressora.

Classe nova d'impressora La finestra classe nova d'impressora.

Seleccionant impressores per a una classe nova.

## Configurar una impressora

Totes les impressores configurades al vostre sistema es llisten sota el node impressores locals. Seleccioneu una impressora de la llista, i opcions de configuració per a que aparegui a la dreta.

Les opcions de la impressora s'ordenen en quatre grups, als que es pot accedir fent servir a les pestanyes a la part superior.

### Arranjament

La pestanya Arranjament us permet veure la informació de la configuració bàsica quant a la impressora i el controlador que utilitza, així com realitzar accions bàsiques com la impressió d'una pàgina de prova.

La pestanya Arranjament La pestanya arranjament en una configuració d'impressora.

Modificant els paràmetres bàsics de la impressora.

Estan disponibles les següents opcions:

Descripció de la impressora

- Ubicació

- Una descripció opcional de la ubicació de la impressora.

Descripció de la impressora

- Una descripció de text de la impressora, que es mostrarà al seu costat en moltes aplicacions.

URI del dispositiu

- L'identificador uniforme de recurs de la impressora. Aquest pot ser una adreça &URL; per una impressora a Internet, un fitxer de dispositiu de &UNIX;, o un altre URI utilitzat per &CUPS; per localitzar la impressora.

Aquesta és la impressora per omissió

- Això us permetrà seleccionar la impressora com la impressora per omissió. La impressora per omissió se seleccionarà automàticament quan s'invoqui l'opció imprimeix des de les aplicacions.

  Si aquesta és l'única impressora configurada, aquesta opció estarà desactivada.

Detalls del controlador

- Model d'impressora

- Això descriu el fabricant i el model de la impressora, i també mostra el controlador actualment en ús.

Canvia

- Seleccioneu aquest botó per canviar el fabricant, model, o el controlador de la impressora.

Estat de la impressora

- Això descriu l'estat actual de la impressora. Si no s'està imprimint, dirà En espera, en cas contrari podria informar que la impressora està imprimint, o que hi ha error, com un embús a la impressora o que està sense paper o tinta.

Estat de la impressora

- Habilitada

- Quan aquesta caixa de selecció està activada, la impressora imprimirà els treballs que actualment té o els accepta. Quan està desactivada, no imprimirà.

Accepta treballs

- Quan aquesta caixa de selecció està activada, la impressora acceptarà treballs nous. Quan està desactivada, no acceptarà treballs nous.

  Si planegeu posar una impressora fora de línia durant un curt temps, però volem que segueixi acceptant treballs per imprimir quan es restauri, podeu desmarcar Habilitada, però deixant marcada Accepta treballs. Si planegeu posar una impressora fora de línia durant molt de temps, podeu deixar marcat Habilitada, però desmarcada Accepta treballs, de manera que la impressora imprimirà tots els treballs restants, però no n'acceptarà de nous.

Compartida

- Això habilita o deshabilita la compartició de la impressora amb altres ordinadors.

Imprimeix pàgina de prova

- Feu clic sobre aquest botó per imprimir una pàgina de prova amb aquesta impressora, per verificar que funciona correctament.

Elimina la impressora

- Feu clic sobre aquest botó per eliminar aquesta impressora del servidor &CUPS;.

### Polítiques

La pestanya Polítiques us permet afegir un bàner per a cada pàgina impresa, i activar-la o desactivar-la per a certs usuaris.

La pestanya Polítiques La pestanya Polítiques en la configuració d'una impressora.

Modificar la configuració de la política d'una impressora.

Estan disponibles les següents opcions:

Arranjament del bàner

- Una pàgina de bàner és una pàgina especial que s'imprimeix abans o després d'un document imprès, i, de manera opcional, pot definir una capçalera o un peu de pàgina que apareix en un document. Per a més informació sobre els bàners, veure la secció rellevant de la documentació de &CUPS;.

  Bàner inicial

- Selecciona una pàgina de bàner que s'imprimeix abans de cada document imprès.

Bàner final

- Selecciona una pàgina de bàner que s'imprimeix després de cada document imprès.

Permisos d'usuari i grups

- Això us permet activar o desactivar aquesta impressora per a determinats usuaris o grups al vostre sistema.

  Per configurar de manera que només els usuaris o grups de la llista puguin utilitzar la impressora, seleccioneu Rebutja la impressió per a tothom excepte aquests usuaris. Per configurar de manera que tots els usuaris i grups puguin imprimir, excepte els indicats, seleccioneu Permet la impressió per a tothom excepte aquests usuaris.

  Per afegir un usuari o grup a la llista, feu clic al botó Afegeix i escriviu el nom d'usuari o grup. Per treure un usuari o grup de la llista, seleccioneu-lo i feu clic al botó Elimina.

### Opcions d'impressora

La pestanya Opcions d'impressora us permet seleccionar les opcions que s'aplicaran per omissió als diversos treballs, com la mida o el tipus de paper utilitzat i la qualitat de la impressió que realitzarà la impressora.

Aquestes opcions s'especifiquen per al controlador que utilitza la vostra impressora. En rares ocasions, la impressora no podrà oferir algunes de les opcions que apareixen aquí. Amb molta freqüència, no seran més que les que es llisten aquí.

La pestanya Opcions d'impressora La pestanya Opcions d'impressora en una configuració de la impressora.

Modificant les opcions avançades de la impressora.

Les següents opcions estan normalment disponibles en la majoria de les impressores:

Mida del suport

- Això us permet seleccionar la mida del suport sobre el que s'imprimeix. Es proporciona una llista de mides estàndard.

Tipus de suport

- Això us permet seleccionar el tipus de paper sobre el que s'imprimeix. En general, és tan simple com paper normal o fotogràfic, mentre que les impressores avançades poden imprimir directament sobre coses com discos CD o DVD.

Qualitat d'impressió

- Això us permet escollir la qualitat dels documents impresos. Una qualitat alta dels documents impresos generalment apareixen millor que els de qualitat baixa, però també es tardarà més temps per imprimir i s'utilitzarà més tinta o tòner.

Eus aquí algunes opcions addicionals que són presents en algunes impressores:

Impressió a doble cara

- Això activa o desactiva la impressió a doble cara, que pot o no pot ser automàtica, depenent del model de la impressora utilitzada.

Origen del suport

- Això us permet seleccionar, per exemple, la safata que s'utilitzarà, si la impressora té múltiples safates de paper.

Mode de sortida

- Això us permet configurar la impressora per imprimir en color o en escala de grisos, si la impressora és compatible.

Dúplex instal·lat

- Les impressores compatibles amb una unitat dúplex poden imprimir a les dues cares d'una pàgina de forma automàtica, en general per mitjans mecànics que giren la pàgina. Seleccioneu aquesta opció si la impressora és compatible.

### Opcions del treball

La pestanya Opcions del treball us permet seleccionar la configuració per omissió que s'aplicarà a cada treball d'impressió, com el nombre de còpies que s'imprimiran. Aquestes opcions es poden canviar en el diàleg d'impressió de totes les aplicacions &kde;, així com moltes altres.

La pestanya Opcions del treball La pestanya Opcions del treball en una configuració de la impressora.

Modificant les opcions de treball per omissió.

Totes les opcions s'enumeren a continuació. Cada opció, excepte per a les opcions de personalització, ofereixen un botó Inicialitza a la dreta de l'opció. Feu clic sobre aquest botó per restablir aquesta configuració al seu valor predeterminat.

Opcions comunes

- Còpies

- Cada document s'imprimirà el nombre de vegades configurats aquí.

Orientació

- Permet seleccionar l'orientació dels documents impresos, com ara Retrat o Apaïsat.

Escala per ajustar

- Quan se selecciona aquesta opció, els documents més grans que el suport seran reduïts per encaixar-hi completament, mentre que els documents més petits seran ampliats.

Pàgines per cara

- Això us permet imprimir diverses pàgines en una sola pàgina, per exemple, dividint-la per la meitat.

Disposició de pàgines per cara

- Això us permet seleccionar quantes pàgines múltiples impreses en una sola pàgina es poden arranjar.

Lluminositat

- Això estableix la foscor del document imprès.

Acabats

- Algunes impressores són compatibles amb acabats opcionals, com ara grapes, perforacions o carpetes. Si la vostra impressora és compatible, ho podeu seleccionar aquí.

Prioritat del treball

- Alguns servidors d'impressió imprimiran certs treballs abans que d'altres. Això us permet assegurar que el vostre treball s'imprimirà amb rapidesa o després dels més importants.

Suport

- Això configura la mida del suport sobre el que s'imprimirà el treball.

Cares

- Això configura la impressió a doble cara.

Mantén fins

- Això indica al servidor d'impressió per a no imprimir el vostre treball fins un moment determinat, o mai.

Opcions d'imatge

- Aquestes opcions només afecten a les imatges impreses.

  Mirall

- Si se selecciona, la imatge serà invertida, com si aparegués en un mirall.

Escalada

- Això us permet reduir o ampliar la imatge a una mida especificada.

Saturació

- Això configura la saturació, o intensitat, o el color imprès. Per obtenir més informació, veure l'article de saturació a la Viquipèdia.

Ajust del to

- Això canvia el to, o el color pur, de la imatge. Per obtenir més informació, veure l'article de to a la Viquipèdia.

Gamma

- Això afecta la correcció de la gamma de la imatge. Per obtenir més informació, veure l'article de la correcció de la gamma a la Viquipèdia.

Opcions de text

- Aquestes opcions afecten només els treballs que consisteixen únicament en text pla.

  Caràcters per polzada

- Estableix la densitat de caràcters en el document imprès.

Línies per polzada

- Estableix la densitat de línies en el document imprès.

Marges

- Podeu configurar la mida dels marges esquerre, dret, superior i inferior en les caixes de selecció de nombre proveïdes.

Impressió de qualitat

- Quan s'activa, se situarà una capçalera a la part superior de cada pàgina contenint el número de pàgina, títol del treball (en general el nom de fitxer), i la data. Les paraules clau C/C+ + seran ressaltades i els comentaris estaran en cursiva.

Ajust de paraules

- Activa o desactiva l'ajust de paraula de les línies llargues.

Columnes

- Això configura el nombre de columnes (o l'amplada) del text imprès.

Opcions de personalització

- A més de les opcions definides anteriorment, &CUPS; suporta un nombre d'opcions addicionals que encara no estan exposades a la interfície d'usuari o que són específiques per a determinats models d'impressora. Aquestes es poden modificar a la part inferior de la pantalla Opcions del treball.

  Per afegir una opció personalitzada, introduïu el nom de l'opció en la caixa de text a la part inferior de la pantalla i feu clic al botó Afegeix.

  Per canviar una opció, seleccioneu l'opció desitjada des del menú desplegable a la dreta del nom de l'opció.

  Per eliminar una opció personalitzada, feu clic al botó Elimina a la dreta del nom de l'opció.

## Configurar els paràmetres del servidor

Per modificar la configuració que afecta el servidor d'impressió &CUPS;, seleccioneu el node Arranjament del servidor des del plafó esquerre.

Arranjament del servidor La finestra Arranjament del servidor.

Modificant els paràmetres del servidor d'impressió.

Estan disponibles les següents opcions:

Mostra les impressores compartides per altres sistemes operatius

- Quan s'activa, &CUPS; cercarà impressores compartides per altres sistemes i farà una llista a la interfície Impressora nova.

Comparteix les impressores publicades connectades a aquest sistema

- Això permet compartir globalment les impressores compartides a la xarxa local.

  Permet la impressió des d'Internet

- Això permet compartir impressores compartides a través d'Internet, a més de a la xarxa local.

Permet l'administració remota

- Això permet accedir a la interfície d'administració web de &CUPS; des d'altres sistemes sobre la xarxa local o Internet.

Permet que els usuaris cancel·lin qualsevol treball (no només els seus)

- En general, els comptes d'usuari normals només poden cancel·lar els seus propis treballs. Quan aquesta opció està activada, els usuaris podran cancel·lar qualsevol treball.

Desa la informació de depuració per a la resolució de problemes

- Quan s'activa, &CUPS; bolcarà una gran quantitat d'informació addicional al seu fitxer de registre. Això pot ser utilitzat pels desenvolupadors per solucionar problemes amb el sistema d'impressió.

## Crèdits i llicència

Un agraïment especial a Google Code-in 2011, al participant Robin Kumar per escriure gran part d'aquest article.

Traductor de la documentació: &credits.Antoni.Bella;

&underFDL; &underGPL;