# Aparença

Aquest mòdul consisteix en tres pestanyes amb opcions de configuració quant a la visualització de pàgines web.

### General

La caixa de selecció anomenada Carrega automàticament les imatges us permet controlar si es carreguen per defecte les imatges de les pàgines web. A menys que tingueu una connexió molt lenta, probablement voldreu deixar seleccionada aquesta opció, atès que hi ha moltes pàgines web que són difícils d'utilitzar sense imatges. Si no heu seleccionat l'opció de carregar automàticament les imatges, encara podreu veure el text de la pàgina i després carregar les imatges si les necessiteu.

Si està marcat Dibuixa un marc al voltant de les imatges a mig carregar, el &konqueror; dibuixarà un marc contenidor al voltant de les imatges encastades d'una pàgina web encara a mig carregar. Segurament voldreu marcar aquesta caixa per a millorar la navegació, especialment si teniu una connexió lenta de xarxa.

Moltes pàgines web empren imatges gif animades, i aquestes poden resultar molt molestes i en alguns casos, una carrega pels recursos del vostre sistema. L'opció Animacions us permet escollir quan s'habilitaran dites animacions. En el valor per omissió estan habilitades, però podeu establir-lo a deshabilitades o permetre que l'animació tan sols s'executi una vegada, fins i tot si el fitxer conté instruccions indicant que s'hauria d'executar moltes vegades o contínuament.

L'opció següent és Subratlla els enllaços:. Podeu escollir subratllar els enllaços amb Habilitat. Quan aquesta opció està seleccionada, qualsevol text en les pàgines web que actuï com un enllaç es mostrarà amb un tipus de lletra subratllat. Mentre moltes pàgines web utilitzen colors per distingir el text que actua com un enllaç, el subratllat facilita trobar els enllaços.

Si no us agraden els enllaços subratllats, podeu escollir Deshabilita, de manera que no se subratllin els enllaços. O podeu escollir un terme mig, Només al damunt, de manera que els enllaços se subratllen quan el cursor del ratolí passa per sobre seu, i no se subratllen la resta del temps.

Les definicions CSS del lloc poden substituir aquest valor.

Desplaçament suau determina si el &konqueror; hauria d'utilitzar passes suaus per a desplaçar-se per les pàgines web, o passes completes:

- Sempre: Sempre usa passes suaus en desplaçar-se.

- Mai: Mai usa el desplaçament suau, en el seu lloc es desplaça amb passes completes.

- Quan sigui eficaç: Només usa el desplaçament suau en pàgines en que es pot dur a terme amb un consum moderat de recursos del sistema.

### Tipus de lletra

Sota aquesta pestanya, podeu seleccionar diverses opcions relacionades amb l'ús dels tipus de lletra. Encara que sovint la forma i mida dels tipus de lletra formen part del disseny d'una pàgina web, podeu seleccionar algunes opcions per omissió per a ser usades pel &konqueror;.

La primera opció que podeu configurar és la mida del tipus de lletra. Hi ha dues opcions que funcionen conjuntament per a permetre una experiència de navegació confortable.

Primer, podeu definir una Mida mínima del tipus de lletra. Això significa que, encara que la mida del tipus de lletra es defineixi específicament en la pàgina que esteu visualitzant, el &konqueror; ignorarà aquesta instrucció i mai mostrarà tipus de lletra més petits que els que indiqueu aquí.

El següent que podeu definir és una Mida mitjana del tipus de lletra. A banda de la mida per omissió del text, que s'utilitza quan la pàgina no indica les mides, també s'utilitza com a tipus de lletra base sobre la que es calculen les mides dels tipus de lletra relatius. Això és, la instrucció &HTML; «smaller», que significa més petit que la mida definida per a aquesta opció.

Per a cada opció, podeu seleccionar la mida exacta del tipus de lletra en punts usant el control de la caixa de selecció (o simplement introduint) junt a l'etiqueta d'opció.

Aquestes opcions són independents entre elles. Les pàgines que no indiquin una mida de tipus de lletra, o demanin el predeterminat, mostraran la mida definida a Mida mitjana del tipus de lletra, mentre que les pàgines que demanin per un tipus de lletra més petit que l'opció Mida mínima del tipus de lletra mostraran aquesta mida. Les unes no afecten a les altres.

Les opcions restants són pels tipus de lletra que s'associaran amb els diferents marcadors utilitzats a les pàgines &HTML;. Tingueu en compte que moltes pàgines web substituiran aquestes opcions. Per qualsevol tipus de lletra (estàndard, fix, serif, &etc;) podeu seleccionar un tipus de lletra diferent, si ho desitgeu.

A sota d'això podeu configurar un Ajustament de la mida del tipus de lletra per a aquesta codificació. Algunes vegades els tipus de lletra que desitgeu usar per a una codificació en particular o llenguatge són molt més grans o menors que la mitjana, de manera que podeu usar aquesta opció de configuració per ajustar-ne les mides.

Podeu definir una codificació per omissió que el &konqueror; assumirà per a les pàgines quan les representi. L'opció per omissió és Utilitza la codificació de l'idioma, però podeu canviar-ho a qualsevol codificació disponible a la llista.

### Fulls d'estil

#### Introducció

Els fulls d'estil CSS afecten el mode en el que apareixen les pàgines web. CSS és un acrònim de Cascading Style Sheets (fulls d'estil en cascada).

El &kde; pot emprar el seu propi full d'estil, basat en valors per omissió simples i en l'esquema de color que useu al vostre escriptori. El &kde; també pot emprar un full d'estil que hageu escrit. Finalment, podeu especificar un full d'estil en aquest mòdul. Les opcions presentades són ajustables per motius d'accessibilitat, especialment per a persones amb visió reduïda.

Les vostres opcions afectaran a totes les aplicacions &kde; que mostrin HTML amb el motor de renderitzat del &kde;, el qual també s'anomena khtml. Entre d'altres s'inclouen al &kmail;, el &khelpcenter; i per descomptat el &konqueror;. Els canvis aquí representats no afectaran a d'altres navegadors com ara el &Netscape;.

#### Fulls d'estil

Aquesta secció conté les següents opcions:

Usa el full d'estil per omissió

- El &kde; emprarà el full d'estil per omissió. Alguns dels colors per omissió seran els definits en el vostre esquema de color actual. La majoria de les opcions són fàcilment substituïdes per la pàgina que estigueu visualitzant.

Usa el full d'estil definit per l'usuari

- El &kde; emprarà un full d'estil que hageu escrit. Per a localitzar-lo al vostre sistema podeu emprar el botó de navegació. Els fitxers CSS tradicionalment tenen una extensió `.css`, però aquesta no és requerida.

Usa el full d'estil d'accessibilitat

- Useu les opcions definides al diàleg Personalitza. Habilitant aquesta opció s'habilitarà el botó Personalitza per a executar un diàleg per definir les opcions dels fulls d'estil.

#### Personalitza

En aquest diàleg podeu configurar un full d'estil de l'usuari. Les opcions disponibles són només un subconjunt de les instruccions que podeu afegir a un full d'estil i estan enfocades a persones amb visió reduïda, per a permetre als usuaris crear un full d'estils que faci més llegibles les pàgines web i els fitxers d'ajuda del &kde;.

Les opcions en aquest diàleg estaran deshabilitades a menys que escolliu Usa el full d'estil d'accessibilitat.

##### Família del tipus de lletra

Família base

- Escolliu una família de tipus de lletra per a usar al text del cos.

Usa la mateixa família per a tot el text

- Si habiliteu aquesta opció, aleshores s'emprarà la mateixa família de tipus de lletra per a tot el text independentment de l'arranjament de la pàgina que estigueu visualitzant. Això resulta d'utilitat per a pàgines que usen un tipus de lletra decorativa o difícil de llegir pels títols.

##### Mida del tipus de lletra

Mida del tipus de lletra base

- Aquesta és la mida per omissió del text en la pàgina. Molts llocs web configuren les mides relatives dels seus tipus de lletra a aquest valor per omissió i emprant; «larger» o «+1» per a fer al text més gran i «smaller» o «-1» per a fer-lo més petit.

  Moltes persones dissenyen les seves pàgines web en plataformes a on la mida per omissió del text ordinari és massa gran per a que l'usuari mig la llegeixi, de manera que és molt habitual visitar pàgines web que han forçat el tipus de lletra d'aquesta manera per a que sigui més petita.

  Aquesta opció de configuració us permetrà configurar el tipus de lletra per omissió a una mida còmode, de manera que les mides relatives s'augmentin el suficient per a ser còmodes.

  No oblideu que podeu forçar al &konqueror; a emprar una mida mínima, de manera que el text mai resulti massa petit per a llegir-lo.

Usa la mateixa mida per a tots els elements

- Si activeu aquesta opció, aleshores tot el text es mostrarà amb la mida del tipus de lletra especificada, independentment de les instruccions contingudes a la pàgina. Les mides relatives dels tipus de lletra s'han discutit prèviament, fins i tot se substituiran les instruccions específiques com que el text s'hauria de mostrar amb una certa mida.

##### Imatges

Suprimeix imatges

- Si no desitgeu veure imatges, aquí ho podeu deshabilitar.

Suprimeix les imatges de fons

- Un dels majors problemes per a persones amb visió reduïda és que les imatges de fons no proporcionen prou contrast per a permetre'ls llegir el text. Aquí podreu deshabilitar-les, independentment del que heu escollit anteriorment per a veure totes les imatges.

##### Colors

Negre sobre blanc

- Moltes persones amb visió reduïda consideren que el text negre sobre una pantalla blanca els ofereix un major contrast i tanmateix els és més fàcil de llegir. Si aquest és el vostre cas, podeu configurar aquí aquesta opció.

Blanc sobre negre

- Moltes persones amb visió reduïda consideren que tot el contrari és cert i que el text blanc sobre pantalla negre és més fàcil de llegir.

Personalitza

- Fins i tot es troba gent que tenen dificultat en llegir el negre i blanc purs. Aquí podreu configurar els colors personalitzats, tant per al Fons com per al Text.

Usa el mateix color per a tot el text

- Molts llocs web empren títols amb colors en un contrast diferent o d'altres floridures. Si això interfereix amb la vostra capacitat de llegir el contingut, podeu habilitar aquesta caixa de selecció per a fer que el &kde; empri per a tot el text els colors que hageu configurat anteriorment.

##### Vista prèvia

La secció Vista prèvia us permet veure l'efecte dels vostres canvis. Es mostrarà l'aspecte dels diferents tipus de capçaleres amb el vostre full d'estil i una sentència en el text per omissió del cos.

Això us hauria de permetre configurar amb precisió el vostre full d'estils fins que us resulti còmoda la lectura.

A gaudir-ho!