# Múltiples monitors

El mòdul de configuració de Múltiples monitors us permet configurar amb facilitat quines característiques utilitzar quan s'utilitzen múltiples pantalles amb el &kde;.

El mòdul de configuració de Múltiples monitors El mòdul de configuració de Múltiples monitors.

Estan disponibles les següents opcions:

Habilita el funcionament amb l'escriptori virtual a pantalles múltiples

- Aquesta opció us permet tenir escriptoris virtuals a cadascun dels monitors.

Habilita el funcionament amb la resistència de finestra a pantalles múltiples

- En habilitar aquesta opció, sereu capaç d'estirar una finestra a través de diversos monitors. Deshabilitant-la es mantindrà la finestra a l'interior d'un sol monitor.

Habilita el funcionament de col·locació de finestra a pantalles múltiples

- En habilitar aquesta opció, permetreu al &kde; que ajudi a col·locar les finestres quan estireu una finestra a un punt específic de la pantalla -per exemple, una vora-.

Habilita el funcionament de maximització de finestra a pantalles múltiples

- En habilitar aquesta opció, fareu que el &kde; mantingui les finestres en un monitor quan es maximitzen, llevat que es canviï manualment. En deshabilitar-la, fareu que el &kde; maximitzi les finestres a través de tots els monitors possibles.

Habilita el funcionament de finestres a pantalla completa a múltiples pantalles

- En habilitar aquesta opció, fareu que el &kde; mantingui les finestres a pantalla completa en un sol monitor. En deshabilitar-la, fareu que el &kde; les mostri a través de tots els monitors possibles.

A continuació, es mostra una taula que presenta la coordinació de tots els monitors que pot detectar el &kde;. La taula mostra:

- Coordenada X i Coordenada Y: la posició dels monitors sobre un sistema de coordenades comú.

- Amplada i Alçada: la resolució de cada pantalla, en píxels.

El menú desplegable Mostra les finestres no gestionades a: us permet establir el monitor, en que s'obriran les noves finestres no gestionades pel &kde;. Podeu seleccionar qualsevol pantalla, o seleccionar Pantalla que conté l'apuntador per obrir-les a la pantalla que actualment contingui el punter del ratolí.

El botó Identifica totes les pantalles mostrarà un número en cada pantalla, el que us permetrà identificar com classifica el &kde; cada monitor.

El mòdul de configuració Múltiples monitors restarà deshabilitat si no disposeu més d'una pantalla connectada a l'ordinador i s'habilitarà en connectar la segona pantalla.

Missatge d'error de Múltiples monitors El missatge d'error de Múltiples monitors.

Habiliteu la segona pantalla i configureu la disposició del monitor a la pàgina Mida i orientació del mòdul Pantalla i monitor de &systemsettings; sota la categoria Maquinari.